Bufetat er den statlige delen av barneverntjenesten. De skal blant annet bistå kommuner ved å rekruttere, lære opp og formidle fosterhjem.
Barnevern- og helsenemnda (tidligere fylkesnemnda) er et uavhengig og upartisk avgjørelsesorgan, et domstollignende forvaltningsorgan som har avgjørelsesmyndighet  t i saker om omsorgsovertakelse av barn og om tvangsinngrep ved alvorlige atferdsvansker hos ungdom. Organet avgjør også enkelte saker etter helse- og omsorgstjenesteloven og smittevernloven.
Det er 12 nemnder i landet. I den enkelte sak består fylkesnemnda av nemdsleder, ett medlem fra det alminnelige utvalg og ett fra det fagkyndige utvalget, jf ny barnevernslov  § 14 -3  .  Når sakens vanskelighetsgrad gjør det nødvendig, kan nemdsleder iht bestemmelsen beslutte at det skal være et ekstra medlem fra det alminnelige utvalg og ett ekstra medlem fra det fagkyndige utvalget.
Avgjørelser fattet av nemnda kan bringes inn for tingretten. Du kan lese mer om nemnda her: Fylkesnemndene.
Er du innkalt som viten i din rolle som fosterforeldre kan du lese mer om dette her: Vitner (fylkesnemndene.no).